કમલા હાસન કટ્ટરવાદીઓની આ ગતિવિધિથી અકળાઈ ગયો અને તા. ૩૦ જાન્યુઆરી, ૨૦૧૩ના ના રોજ કમલા હાસન બોલી ઊઠ્યો : ‘હું બિનસાંપ્રદાયિક દેશમાં રહેવા માગું છું. જો મને ન્યાય નહીં મળે તો હું આ દેશ છોડીને ચાલ્યો જઈશ.’ ખરેખર તો અહીં સાવ સામાન્ય બાબતને કારણ બનાવી, થિયેટરોમાં બોંબ ઝીંકનાર કટ્ટરવાદીઓ માટે ત્રાસવાદી ટેરરીસ્ટ શબ્દ વાપરવાની તક હતી. પણ કમલા હાસન ચૂપ થઈ ગયા કારણ કે સામે મુસ્લિમ સમાજ હતો. હાસનને બરાબર ખબર હતી કે, ગાળો તો હિન્દુ સમાજને જ આપી શકાય ! આશ્ર્ચર્યજનક બાબત એ છે કે રોજેરોજ અભિવ્યક્તિની આઝાદી - Creative Liberty નો ઝંડો લઈ ફરનાર કલાકારો પણ ચૂપ થઈ ગયા. કારણ કે સામે કટ્ટરતાવાદી મુસ્લિમ સમાજ હતો. ફિલ્મ નિર્માતા મહેશ ભટ્ટ કે જેઓ આમીરખાનની ‘ફના’ ફિલ્મ બાબતે પોતાનો આક્રોશ ઝડપભેર પ્રગટ કરી ચૂક્યા હતા; તેઓશ્રી ‘વિશ્ર્વરૂપમ્’ને થયેલા અન્યાય બાબતે એક શબ્દ બોલવા તૈયાર ન હતા. કારણ કે સામે કટ્ટરતાવાદી મુસ્લિમ સમાજ હતો. આ ફિલ્મ આંધ્રપ્રદેશ કે જ્યાં કોંગ્રેસનું શાસન હતું ત્યાં પણ રજૂ ન થઈ શકી. કોંગ્રેસના નેતાઓએ આ કલાકારની મદદે આવવું જોઈતું હતું. તેઓ ન આવ્યા કારણ કે સામે કટ્ટરતાવાદી મુસ્લિમ સમાજ હતો. આમ ઘટનાનો પહેલો તબક્કો પૂરો થયો.